Pravidlá spotrebiteľskej súťaže „Hravá letná súťaž so Seditou “
----------------------------------------------------------------------------------------------------------------
Čl. I
Organizátor spotrebiteľskej súťaže a podmienky súťaže

1. Spotrebiteľská súťaž s názvom „Hravá letná súťaž so Seditou “ (ďalej ako „Súťaž“) je organizovaná a uskutočňovaná spoločnosťou I.D.C. Holding, a.s., Bajkalská 19B, Bratislava, Slovenská republika, IČO 35 706 686, IČ DPH 2020192152 (ďalej ako „Organizátor“). 

2. Účastníci spotrebiteľskej súťaže sa zaväzujú rešpektovať platné pravidlá spotrebiteľskej súťaže (ďalej ako „pravidlá spotrebiteľskej súťaže“). 

3. Pravidlá spotrebiteľskej súťaže sú uverejnené na internetovej stránke zahrajsi.sedita.sk a sú k dispozícii všetkým záujemcom o účasť v spotrebiteľskej súťaži počas celého obdobia trvania spotrebiteľskej súťaže. 

4. SHARKANI s.r.o., Kazanská 52 82106 Bratislava, Slovensko, IČO: 45 343 381 (ďalej len „Agentúra“) je správcom súťažnej podstránky na webe zahrajsi.sedita.sk, prostredníctvom ktorej bude dochádzať k prijímaniu, spracúvaniu a vyhodnocovaniu prijatých údajov od účastníkov spotrebiteľskej súťaže. 



Čl. II
Územná platnosť a čas trvania spotrebiteľskej súťaže
1. Súťaž je organizovaná a vzťahuje sa výlučne na územie Slovenskej republiky.

2. Súťaž prebieha od 17.8.2026 (0:00 hod. SEČ) do 30.9.2026 (23:59 hod. SEČ), pričom rozhodujúce je časové pásmo (Europe/Bratislava) (ďalej len „Doba trvania Súťaže“).

3. Denné súťažné obdobie trvá od 00:00:00 do 23:59:59 príslušného kalendárneho dňa, ak Organizátor neurčí inak. Súťažný týždeň trvá od Pondelka 00:00:00 do Nedele 23:59:59 príslušného kalendárneho týždňa, ak Organizátor neurčí inak.. Prvý a posledný súťažný týždeň môžu byť skrátené podľa Doby trvania Súťaže.

4. Po uplynutí Doby trvania Súťaže nie je možné dosiahnuť nové súťažné skóre ani vstúpiť do denného výberu. Tým nie sú dotknuté povinnosti Organizátora súvisiace s vyhodnotením Súťaže, kontaktovaním výhercov, odovzdaním výhier a vybavením oprávnených podnetov.

Čl. III
Súťažná minisite a online hry

1. Súťaž prebieha na online hernej minisite dostupnej na adrese zahrajsi.sedita.sk (ďalej len „Minisite“).

2. Minisite obsahuje 8 online hier: Piškvorky, Písmenká, Beh, Pexeso, Hadík, Dáma, Tetris, Labyrint. Hráč môže začať hrať ktorúkoľvek hru okamžite a bez registrácie.

3. Na týždennú výkonovú výhru sú určené iba tieto dve hry: [DOPLNIŤ HRU 1] a [DOPLNIŤ HRU 2] (ďalej spoločne len „Leaderboardové hry“). Ostatné hry sú dostupné na voľné hranie a môžu byť relevantné pre dennú výhru podľa Čl. V.

4. Organizátor nezaručuje rovnaký herný výkon na všetkých zariadeniach, prehliadačoch alebo typoch pripojenia.

Čl. IV
Účasť na súťaži

1. Spotrebiteľskej súťaže sa môže zúčastniť každá fyzická osoba, ktorá je štátnym príslušníkom Slovenskej republiky s trvalým bydliskom na území Slovenskej republiky.  Ak účastník nedosiahol 18 rokov, pri prevzatí výhry sa postupuje podľa Čl. IX bodu 3.

2. Súťaže sa nemôžu zúčastniť zamestnanci Organizátora, Agentúry a ďalších osôb priamo zapojených do prípravy alebo realizácie Súťaže ani ich blízke osoby podľa príslušných právnych predpisov.

3. Hranie bez registrácie je povolené a nie je obmedzené na konkrétnu hru. Neregistrovaný hráč však nie je zaradený do žiadnej výhernej mechaniky a jeho skóre sa nezobrazuje v týždennom leaderboarde.

4. Po dohraní prvej hry sa hráčovi zobrazí výzva na registráciu. Hráč môže výzvu zavrieť a pokračovať v hraní bez registrácie alebo si vytvoriť účet a zapojiť sa do výherných mechaník.

5. Registráciu možno vykonať jedným z týchto spôsobov:
a. prihlásením prostredníctvom účtu Google; alebo
b. prostredníctvom Magic Linku bez hesla, keď hráč zadá nickname a e-mailovú adresu a následne klikne na overovací odkaz doručený na uvedenú e-mailovú adresu.

6. Úspešným Google prihlásením alebo kliknutím na platný Magic Link sa e-mailová adresa overí a hráč sa prihlási. Tento postup výrazne znižuje množstvo falošných, chybne zadaných alebo neoverených e-mailových adries, nepredstavuje však absolútnu záruku identity účastníka.

7. Každý účastník smie používať iba jeden súťažný účet. Účet, e-mailová adresa ani účasť v Súťaži nie sú prevoditeľné na inú osobu. 

8. Za platné súťažné skóre sa považuje výsledok zaznamenaný serverom Organizátora alebo Agentúry, dosiahnutý prihláseným účastníkom počas Doby trvania Súťaže a bez použitia automatizovaných nástrojov, zásahov do kódu, zneužitia chyby alebo iného nepoctivého postupu.
9. Organizátor je oprávnený preveriť neštandardné herné výsledky alebo správanie účtu a dočasne ich nezaradiť do vyhodnotenia. Ak sa preukáže porušenie Pravidiel, Organizátor môže výsledok zneplatniť alebo účastníka zo Súťaže vylúčiť.

Čl. V
Výhry v spotrebiteľskej súťaži a určenie výhercov

1. Výhry je možné uplatniť a doručiť iba na území Slovenskej republiky.

2. Výhrami v Súťaži sú:
a. denná náhodná výhra: Balíček piatich produktov z rady ABC a mini Club. Denne sa žrebuje a odovzdá jedna denná náhodná výhra. 
b. týždenná výkonová výhra pre Leaderboardové hry: Dva lístky do Cinemax. Týždenne sa žrebuje a odovzdá jedn týždenná výkonová výhra pre každú z Leaderboardových hier. 
c. žrebovacia výhra na konci súťaže: Rodinný vstup do Aquaparku pre 4 osoby a box s produktami Sedita. Po skončení súťaže sa žrebuje a odovzdá desať týchto výhier.

3. Denná náhodná výhra a týždenná výkonová výhra sú dve samostatné mechaniky. Skóre nerozhoduje o dennej výhre a náhodný výber nerozhoduje o týždennej výhre.

4. Pre každý súťažný deň system náhodne určí jedného výhercu zo skupiny oprávnených účastníkov. Presný čas výberu nie je účastníkom vopred oznámený. 

5. Do skupiny oprávnených účastníkov denného výberu je zaradený účastník, ktorý je v momente výberu riadne registrovaný a prihlásený a je na Minisite aktívne prítomný. Za aktívnu prítomnosť sa považuje dohratie aspoň jednej z online hier.

6. Každý oprávnený účastník má v jednom dennom výbere jednu šancu bez ohľadu na počet odohraných hier alebo výšku skóre. Oprávnený účastník má možnosť vyhrať iba jednu dennú výhru počas trvania súťaže. 

7. V každej Leaderboardovej hre sa počas príslušného súťažného týždňa vedie samostatný leaderboard. Pre poradie účastníka je rozhodujúce jeho najvyššie platné skóre dosiahnuté v danej hre počas daného súťažného týždňa; skóre z jednotlivých pokusov sa nesčítava.

8. Po skončení súťažného týždňa sa leaderboard uzavrie. Týždenným výhercom sa stane účastník s najvyšším platným skóre v príslušnej Leaderboardovej hre. Pri rovnosti najvyššieho skóre sa vyššie umiestni účastník, ktorý dané skóre dosiahol skôr,

9. Termíny týždenných uzávierok a vyhodnotení sú: 

a. 24.8.2026 – z hier hraných v období od 17.8. do 23.8.2026 
b. 31.8.2026 – z hier hraných v období od 24.8. do 30.8.2026
c. 7.9.2026 – z hier hraných v období od 31.8. do 6.9.2026
d. 14.9.2026 – z hier hraných v období od 7.9. do 13.9.2026
e. 21.9.2026 – z hier hraných v období od 14.9. do 20.9.2026
f. 1.10.2026 – z hier hraných v období od 21.9. do 30.9.2026
Po uzávierke sa leaderboard archivuje alebo resetuje pre nový súťažný týždeň.

10. Určenie denných a týždenných výhercov prebieha automatizovane prostredníctvom backendu. O každom výbere alebo uzávierke sa vytvorí technický záznam umožňujúci spätné overenie dátumu, času, oprávnenej skupiny a výsledku.

11. Pred potvrdením výhry je Organizátor oprávnený preveriť splnenie Pravidiel, platnosť účtu, herného výsledku a oprávnenosť účasti. Ak vybraný účastník podmienky nespĺňa, Organizátor určí náhradného výhercu spôsobom zodpovedajúcim príslušnej mechanike: novým náhodným výberom pri dennej výhre alebo posunom na ďalšie platné miesto leaderboarda pri týždennej výhre.

12. Výherca bude kontaktovaný na overenú e-mailovú adresu, prípadne iným kontaktom získaným po výhre, najneskôr do 10 dní od určenia výhercu. Ak výherca nepotvrdí prijatie oznámenia a neposkytne údaje potrebné na odovzdanie výhry do 5 dní od prvého pokusu o kontakt, stráca právo na výhru a môže byť určený náhradný výherca.

13. Výhercovia budú zverejnení na zahrajsi.sedita.sk pomocou ich nickname, a to po dobu maximálne jedného roka po skončení súťaže. E-mailová adresa sa nezverejňuje.

14. Výhry budú odovzdané alebo odoslané výhercom najneskôr do 10 dní od poskytnutia úplných doručovacích údajov. Organizátor nezodpovedá za nedoručenie spôsobené nesprávnymi alebo neaktuálnymi údajmi výhercu ani za konanie poštového alebo iného prepravcu, pokiaľ Organizátor postupoval s primeranou starostlivosťou.

15. Výhru nie je možné vymeniť za hotovosť ani za inú výhru, previesť na inú osobu alebo požadovať jej alternatívne plnenie, pokiaľ Organizátor nerozhodne inak v súlade s týmito Pravidlami.

Čl. VI
Dane a ostatné povinnosti

1. Organizátor upozorňuje účastníkov spotrebiteľskej súťaže, že výhry sú predmetom dane z príjmov v zmysle platného zákona č. 595/2003 Z.z. o dani z príjmov v znení neskorších predpisov. Výhry v hodnote neprevyšujúcej 350,- EUR sú od dane oslobodené. 

2. Organizátor je povinný hodnotu nepeňažnej výhry, ktorá prevyšuje 350,- EUR oznámiť výhercovi. Za splnenie vlastných daňových a odvodových povinností zodpovedá výherca, ak právne predpisy neurčujú inak.

Čl. VII
Súhlas so spracúvaním osobných údajov 

podľa čl. 6 ods. 1 písm. a) a čl. 7 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) 

Poskytnutím osobných údajov v rozsahu titul, meno, priezvisko, trvalé bydlisko, telefonický a mailový kontakt súťažiaci ako dotknutá osoba dobrovoľne udeľuje Organizátorovi ako prevádzkovateľovi súhlas so spracovaním všetkých ním poskytnutých osobných údajov. Organizátor je oprávnený spracúvať osobné údaje dotknutej osoby za účelom nadviazania kontaktu s ním, na účel realizácie súťaže a jej vyhodnotenia a zverejnenia mien a názvu obce výhercov počas 1 roka od ukončenia súťaže. 

Dotknutá osoba má právo požadovať od organizátora prístup k osobným údajom, ktoré sa jej týkajú, právo na ich opravu alebo vymazanie alebo obmedzenie spracúvania, právo namietať proti spracúvaniu, ako aj právo na prenosnosť údajov. Dotknutá osoba je oprávnená kedykoľvek svoj súhlas odvolať bez toho, aby to malo vplyv na zákonnosť spracúvania založeného na súhlase udelenom pred jeho odvolaním. V odôvodnenom prípade má dotknutá osoba právo podať sťažnosť dozornému orgánu, ktorým je Úrad na ochranu osobných údajov Slovenskej republiky. 

Právo kedykoľvek odvolať súhlas, a to aj pred uplynutím doby, na ktorú bol tento súhlas udelený, môže dotknutá osoba uplatniť nasledujúcimi spôsobmi: 
* emailovou správou zaslanou na adresu zodpovednaosoba@idc.sk 
* zaslaním písomnej žiadosti na adresu organizátora s uvedením textu „GDPR –odvolanie súhlas“ na obálke 

Príjemcom je SHARKANI s.r.o., Kazanská 52 82106 Bratislava, Slovensko, IČO: 45 343 381 (ďalej len „Agentúra“) je správcom súťažnej podstránky na webe zahrajsi.sedita.sk, prostredníctvom ktorej bude dochádzať k prijímaniu, spracúvaniu a vyhodnocovaniu prijatých údajov od účastníkov spotrebiteľskej súťaže. 
Osobné údaje, ktorých poskytnutie je dobrovoľné, budú uchovávané počas obdobia platnosti súhlasu a nebudú spracúvané na žiaden iný účel, než na ten, na ktorý boli získané. Osobné údaje sa neprofilujú a nedochádza k prenosu do tretej krajiny.

Čl. VIII 
Zodpovednosť Organizátora za priebeh súťaže 

1. Organizátor si vyhradzuje právo konečného rozhodnutia vo všetkých záležitostiach, ktoré súvisia s usporiadaním Súťaže, a to vrátane prerušenia, predĺženia Súťaže, zrušenia alebo úpravy jej pravidiel. 

2. Organizátor, ani Agentúra nenesie žiadnu zodpovednosť za funkčnosť sietí cez ktoré sú zasielané správy Organizátorovi za účelom účasti fyzických osôb v spotrebiteľskej súťaži, pre prípad akýchkoľvek porúch vo funkčnosti sietí a následných porúch v prenose dát a informácií medzi účastníkmi spotrebiteľskej súťaže a Organizátorom. 

3. Na výhry zo súťaže neexistuje žiadny právny nárok, výhru nie je možné vymeniť, nárok na výhru nie je možné previesť na inú osobu ani iného súťažiaceho. Súťaž sa riadi platnými zákonmi Slovenskej republiky, a vymáhanie účasti v Súťaži alebo výhry súdnou cestou je vylúčené. Výhru nie je možné preplatiť v hotovosti. 

4. Organizátor súťaže si vyhradzuje právo nahradiť deklarované výhry výhrami podobného typu zodpovedajúcej hodnoty a zmeniť podmienky odovzdávania výhier v prípade, že výhry nebudú poskytnuté treťou stranou tak, aby mohli byť výhercom odovzdané v súlade s pravidlami súťaže.

Čl. IX 
Záverečné ustanovenia 

1. Organizátor nezodpovedá za úplnosť výňatku z týchto pravidiel, ktorý môže byť v skrátenej verzii použitý v propagačných alebo iných materiáloch v súvislosti so Súťažou. Tieto pravidlá sú v rámci Súťaže považované za jediné úplné a konečné. 

2. Účasť v Súťaži je dobrovoľná a účastník svojou účasťou v súťaži vyjadruje svoj súhlas s jej pravidlami, a zaväzuje sa dodržiavať všetky jej pravidlá a podmienky. Akékoľvek obchádzanie týchto pravidiel súťažiacim alebo pokus o ich zneužitie je dôvodom na okamžité vylúčenie takéhoto súťažiaceho zo Súťaže. 

3. V prípade ak súťažiaci nebol oprávnený k akýmkoľvek konaniam alebo vyhláseniam, ktoré počas účasti v Súťaži alebo v súvislosti s ňou urobil, zaväzuje sa nahradiť Organizátorovi akékoľvek náklady alebo ujmu, ktorá mu v dôsledku takéhoto konania vznikla. V prípade získania výhry osobou, ktorá v čase odovzdávania výhry ešte nedovŕšila vek 18 rokov, bude Organizátor požadovať od zákonných zástupcov tohto výhercu, aby ho zastupovali pri preberaní výhry, alebo aby dali písomný súhlas s prevzatím výhry. 

4. Pri akýchkoľvek sporoch alebo nejasnostiach týkajúcich sa Súťaže, pravidiel súťaže či akýchkoľvek nárokov v súvislosti s účasťou v súťaži je vždy rozhodujúce a konečné, stanovisko Organizátora. 

5. Jediné podrobné platné pravidlá vo svojom plnom znení sú po dobu trvania Súťaže zverejnené v elektronickej podobe na stránke Organizátora zahrajsi.sedita.sk a zároveň sú uložené v písomnej podobe na adrese Organizátora. 

V Seredi, dňa 17.08.2026
